www.satorico.net/web_development_and_optimization - Satori Co\nНаучете повече за 'Оптимизация на търсенето' - SEO\n..."Добрата оптимизация, трябва да не се прекъсва за значителни периоди от време."....\n"Защо има нужда от постоянна оптимизация на търсенето"\nУеб развитие и 'Оптимизация на търсенето' (SEO)\nтук ще откриете материали по темата за SEO, плод на изследванията и работата на изследователската ни група "Сатори Уеб"\n'SEO' е съкращение от "оптимизация на търсенето". Това е термин, който описва процеса на структуриране и поддържане на дадена уеб страница, така че да се открива, чете и индексира от търсачките (като Google, Yahoo или Bing) по най-ефективния възможен начин.\nТова прави даден уебсайт и неговото съдържание привлекателни, релевантни и видими за търсачките и конкретни (нужните на конкретен бизнес) уеб търсачи.\nОт своя страна, през последните години това се превърна и в основно, задължително условие, към абсолютно всеки бизнес, за да бъде той успешен - няма успех в интернет търсачките, няма успешен бизнес!\nЗащо това е така? Ако имате бизнес, навярно вече знаете, че това е финансово най-достъпният начин да достигнете най-ефективно, едновременно, до най-голям брой потенциални клиенти. Търсенето, съответно и намирането в интернет, до голяма степен определят коя фирма, колко, и колко добър бизнес може да прави.\nПомислете какво би било, ако никой не би могъл лесно да намери мястото на вашият бизнес, или дори вашия телефонен номер. Повечето фирми не могат да продължът да функционират дълго в такава ситуация. Сега си представете, и че вашите конкуренти, не пренебрегват нуждата от "оптимизация на търсенето" и работят постоянно в тази насока (както в действителност правят много фирми). Тогава ситуацията за пренебрегващите оптимизацията на сайтовете си, изглежда още лоша.\nСъщото, разбира се нещо може да се случи с вашия уеб сайт, ако хората не могат лесно да го намират. Обема на трафика, ако е съществувал изобщо, забавя до обхождане. Потенциално ценни клиенти никога дори незнаят, че вашият бизнес съществува. А тези, които го познават, ще намират много по-лесно страниците на вашата конкуренция, защото тя трайно работи върху оптимизацията на сайтовете си.\n"Чакай!", ще кажете. "Имаме създаден уебсайт, и адресът е включен във всичките ни рекламни материали. Защо хората да не могат да го намерят?"\nРазбира се, съществуващите клиенти или тези, които вече са запознати с вашата компания трябва да бъдат в състояние да намерят вашият сайт без особена трудност, но случаят може да не е такъв.\nИма ред причини, хора които не знаят конкретният адрес на вашият сайт, да не могат да го открият. 90% от всички търсения в мрежата приключват с поглед до трета страница на търсените термини. Ако вашият сайт е далеч от тези резултати, конкурентите Ви имат предимство, което задължително, има възможността да се увеличава.\nМожете ли да сте сигурни, че всеки потенциален клиент е достигнат от Вашата реклама? Какво ще кажете за хората, които не четат списания или вестници, където сте избрали да поставяте реклами?\nПовечето опитни мениджъри знаят от години, че 'оптимизацията на търсенето' може да бъде до стотици проценти по-ефективна и същевременно по-изгодна от рекламни кампании, само заради потенциала си да даде възможността на даден бизнес да достигне едновременно най-много клиенти с най-голяма точност от целевите групи.\nДа, рекламните кампании и участието в изложения и бизнес форуми са чудесни, но в съвременните условия за съжаление или не, няма траен успех над конкуренцията без успех в интернет - никой не би се наел да оспорва това.\nТова е SEO.\nВсички текстове в сайтът са собственост на "Сатори Кънсалтинг" ЕООД и не могат да бъдат използвани без разрешението на фирмата или без да се цитира източника и да се публикува връзка към страницата!\nSatori Consulting Ltd. Copyright 2009-2014


Услуги - БОН Принт: Печатница Благоевград\nБонпринт предлага листов офсетов печат върху различни видове хартии: офсет (70 – 300 гр./кв.м.), двустранни хромови хартии (80 – 350 гр./кв.м.), опаковъчни картони (195 – 400 гр./кв.м.), самозалепващи хартии, етикетни хартии и луксозни картони. Складът на печатницата се зарежда ежеседмично, което гарантира наличието на необходимите количества, формати и грамажи.\nПечатните машини на Бонпринт покриват всички формати до 50/70 см. Минимизираме разходите, а по този начин и цената на крайния продукт, като избираме най-подходящата машина за дадена поръчка в зависимост от тиража, цветността и размера на продукта.\nПРЕДПЕЧАТ И ДИЗАЙН\nПредпечата е един от най-важните фактори за качествен краен продукт. Квалифицираните ни специалисти са отлично запознати както с най-добрите програмни продукти за графично оформление (Adobe Photoshop, CorelDraw, Adobe Illustrator и AdobeInDesign), така и с тънкостите на полиграфията.\nГрафичните ни дизайнери се отзовават винаги със свежи идеи. Те са готови да ви предложат различни варианти за визия на желания от вас продукт. Ще ви помогнат с обработката на снимките, векторизацията и текстообработката.\nДизайнерите и специалистите ни по предпечат работят в тясна връзка помежду си и с клиента, за да гарантират качеството на крайния продукт.\nПечатна база: гр. Кочериново, Стопански двор\nОфис: гр. Благоевград, ул. "Иван Михайлов" 56\nЧесто задавани въпроси (Q&A)


Хапки с бутер тесто и шаум крем | Рецептите на баба\nХапки с бутер тесто и шаум крем\nЗа шаум крема (белтъчен):\nПриготвяме крема, като разбиваме белтъците на твърд сняг.\nСлагаме водата със захарта и лимоновия сок да врат. Когато сиропът стане гъст, като желе и капката върху чинията не се разтича, е готов.\nДобавяме на тънка струйка сиропа към белтъците и бъркаме непрекъснато, докато се усвои. Трябва да стане гладък и бляскав.\nТестото нарязваме квадратчета и запичаме във фурната на 200 градуса до порозовяване. Леко сиропираме с ягодов сироп. Подреждаме ги по двойки едно върху друго, като намазваме по между им и отгоре от крема. Украсяваме с ягодки.\nБуркани с мариновани камби


Честито суверенОВЕ!!! Вие си ги избрахте, да ви е честито! | glasove.com Новини Гласове\n05.08.2021 18:52 2482 преглеждания 4 коментар/а\n“Слави е симптом на заболяване. Не на своето собствено, а на обществото, загубило в трийсетгодишния си преход предишните си ценности и неуспяло да възприеме нови”; “Държат се изключително деструктивно, обидно, нахално, надменно”; “Честито суверенОВЕ!!! Вие си ги избрахте, да ви е честито!”: безпощадният народен анализ в рубриката ни “Вашите гласове”. Ако коментарът ви не е сред тях, не се отчайвайте. Ако коментарът ви е изтрит, формулирайте го по друг начин! Нека запазим добрия тон! Публикуваме коментарите на нашите анонимни автори без редакторска намеса.\nДепутатът от „Има такъв народ“ Филип Станев в Народното събрание\nСлави, ако не беше дотам грохнал, че енергията му да стигне единствено за да участва като актьор в пиеса на Мафията, можеше да стане водач на революцията, която да изтрие и последните остатъци от цивилизованост, за една медийна, безидейна власт. Безмозъчната тълпа, тази основа на всяка една революция е налице. Вярно, по български страхлива и сметкаджийска, но все пак недоволна и объркана, което стигна за една мизерна изборна победа. Слави е симптом на заболяване. Не на своето собствено, а на обществото, загубило в трийсетгодишния си преход предишните си ценности и неуспяло да възприеме нови.\nДържат се изключително деструктивно, обидно, нахално, надменно - поведение, зад което се крият комплекси, липсата на опит за управление и кадри, които да имат авторитет. Събирайте си крушите и не се надявайте да се упражнявате за пореден път върху гърба на българския народ.\nЗам.-председателят на парламентарната група на "Има такъв народ" Филип Станев бе публично смъмрен от председателя на Народното събрание Ива Митева заради облеклото си. Станев се появи днес в пленарна зала с раздърпани дънки с дупки, които не се считат за особено подходящи за строгия парламентарен протокол.\nС Пацо Шнорхела - Премиер направо ще се удавим.\nТози е философ, но нищо не струва пред един друг философ - Доган. Сегашния е наемник, който продава шнорхели, Доган е консултант хидроинеинер.\nОтличен анализ на Диков\nмакар че за мнозина поведението на Трифонов не е изненада, то си личеше от просташките му лафчета и музики по предаванията му, от които не можах да издържа нито едно. Разбира се "Всеки влак си има пътници", но за съжаление при такова ниво на негласуване в България, връх вземат пътниците на ганювските влакове, а те през изминалите десетилетия се увеличиха значително, има ги и в чужбина, върнаха се и в България и сега смайват с културата си.\n"Учредяване на специални стипендии за студенти от малцинствата!" Нещо за концесии, домографска криза - ЙОК Честито суверенОВЕ!!! Вие си ги избрахте, да ви е честито!\nСтана така, че ако БСП, ДБ или Изправи се подкрепят ИТН, моментално си подписват смъртната присъда. Супер комфортна ситуация за ДПС и ГЕРБ.\nдо покрусен от 21:07\nНе си прав. В този труден за страната ни момент имаме нужда от спасителен пояс и чифт плавници, а за да изглеждаме курназ е добре да се закичим закачливо с една мартеница. Имаме нужда от шеги и закачки. Така по-лесно ще преживеем едноседмичният мандат на философа по право, икономика и кво беше другото. Само един истински философ на правото може да ревизира договор, в който не е страна. Само един истински философ на икономиката може да поиска да приватизира ББР и само един истински философ на политиката може да се съгласи да стане премиер 5 минути преди президентът да му връчи мандата. Този мулти пърпъс индивид ще направи чудеса за измъчения ни народ и може да изпрати поне половината от него директно в космоса заедно с един северномакедонец от Преспанския договор. Ех, ще настане такъв живот, че само си викам дано.\nБорисов не просто се подиграва с противниците си, а води президентска предизборна кампания за скорошния кандидат на ГЕРБ. По-дългосрочната му цел е да демонстрира пред Посолството и Вашингтон, че другите са гола вода и кал в джобовете, а само ГЕРБ и той могат да им вършат работите у нас. На път е да успее.\nБСП, опичайте се акъла,\nда не стане каква я мислехме, каква стана! Ортаклъкът с чалгата няма да ви доведе до никъде.\nБраво на шампионката.\nbg-to на 05.08.2021 в 19:56\nЛичи, че си е "скъсал г*за" от работа. Усет към естетиката нула.\nOmega на 06.08.2021 в 01:10\nМного тъжно на 06.08.2021 в 10:40\nЗа съжаление не "вие си ги избрахте", а ние сме ги избрали, нищо че 75% (от гласувалите) не сме гласували за тях. Допуснахме да се стигне дотук, както преди 11 години допуснахме Бойко до властта и нямаме право да си измиваме ръцете, а трябва да се хващаме на работа.\nДедо Йоцо на 06.08.2021 в 23:11\nА сега сериозно. Опитът на този простак да пробута простотията си като интелектуален изблик и бунт е ужасяващо доказателство какво е нивото на така наречената интелигенция. Защото този се смята за интелигент. Истината трябва да каже от някого. Светослав Трифонов е простак,некадърник , комплексар не е музикален не можее да пее и да свири на виола. Селяндур по манталитет и поведение.И всичке ,които са гласували за него са един дол дренки с него.


Казарма – Конкурс за разказ "Под върха"\nСнегът издаваше онзи весел хрупкащ звук, когато температурите станат достатъчно ниски и се е образувала дебела и пухкава покривка. Продължаваше да вали тихо и спокойно с дребни пъргави снежинки. Жалко, че не можех да пусна детските емоции на воля и да се порадвам на природата. Командирът беше наредил на мен и на Венци да охраняваме склада с боеприпаси за вечерта. Честно казано, в сравнение с останалите гадости, които ни бяха карали да правим, да мръзнеш цяла вечер на едно място не беше чак толкова фатално. Само не разбирах защо не ни бяха пратили поне четирима да си правим компания по двойки. Венци беше от другата страна на склада и дума не можехме да си разменим.\nКрачех наляво-надясно, за да се сгрея, но кубинките бяха толкова тесни и неудобни, че през един час трябваше да ги свалям и да си разтривам пръстите на краката. Бях си сложил един картон върху снега, който уж трябваше да служи като изолация обаче не помагаше много. Хем нямах търпение да дойде сутринта, хем ми беше все едно, защото две години трябваше да се занимавам със задължителната военна служба. Чак след това можех да си продължа нормалния живот, свързан с образованието и кариерата ми в областта на физиката и математиката. В един момент си ученик в елитна гимназия, занимаваш се с наука, спорт и култура, в следващия те завират в някаква дупка накрая на света. И да се ядосвам беше все едно, всички бяхме подчинени на закона. Който понякога се заобикаляше елегантно от някои хора в държавата.\nФилософските ми размисли бързо бяха прекъснати, след като в тъмнината започна да ми се мержелее някакъв силует. Бях въоръжен и имах позволение да стрелям при съмнение за нападение над склада, но бях длъжен да съм сигурен какво се случва и кой приближава. Започнах да викам дежурното „СТОЙ, НЕ МЪРДАЙ“, но като че ли този не чуваше. Ходеше директно към мен, макар и да не успяваше да върви по права линия. Стана ми ясно за какво става въпрос. Беше някой пияница от селата Табашка или Боголонта. Беше объркал пътя явно, защото овчарските пътчета пресичаха главния път между селата и явно замаян от алкохола, беше предприел серия от нелогични завои, докато се озове тук. Имах заповед всеки, който доближи района, да бъде задържан за разпит от гледна точка на сигурността на склада. Можеше и да е шпионин например. Мен обаче не ми се занимаваше с нещастния човечец и реших да го упътя, накъдето е тръгнал първоначално. Очевидно нямаше лоши помисли към склада.\nС голямо удоволствие посрещнах оранжевия изгрев на поредния студен януарски ден. Облаците си бяха отишли и след тях бяха оставили света малко по-красив отпреди. Балканът привлече погледа ми с неговите надиплени диви и недостижими върхове и склонове. Толкова индиферентни към дреболиите, които се случват в полите му. Бяха свидетели на хиляди човешки драми и съдби, но все така мълчаливо предпочитаха да ги притежават за себе си. Не бяха клюкарки със сигурност, ако ти трябваше да споделиш тайните си, планината е перфектния събеседник.\nСледващите дни не се случи нищо необикновено. Единия следобед реших да изклинча от рязането на дървета и да се разходя из горите в околността. Приятно чувство е свободата. Макар и за кратко. Да походиш свободно, далеч от изградената човешка система на постоянен труд, съзидание и правила. Връщайки се от краткото бягство, бях посрещнат от командира и други войници от ротата. Оттам се започна една плеяда от въпроси. Но те не бяха насочени към кратката ми разходка, а към онази нощ, в която охранявах склада. Мислено ругаех себе си.\nНаказанието го взеха мълниеносно бързо. Системата винаги действаше бързо и с добра координация. Проклетите пияници от местните села явно бяха разгласили случая с онзи, който ме посети. И от уста на уста, явно е достигнало и до моя командир. Измежду мен и Венци бързо се разбра, че аз съм виновникът. А и нямаше да го крия, не съм от хората, които натопяват другите. Тикнаха ме в някакво мухлясало подземно помещение на кухните.\nТрябваше да чистя, да подреждам и да помагам на готвачките при отварянето на консервите, пълни с всякакви гнусотии. Само като се замисля, че това са нещата, които и аз съм ял на закуска, обяд и вечеря. Затова човек, колкто по-малко знае, толкова е по-щастлив. От друга страна си мислех, че не е чак толкова тежко наказанието, имайки предвид, че реално оставих наполовина неохраняем онзи склад. Трудно е да проникнеш зад логиката на хора, които са свикнали да следват сляпо някваква серия от правила и норми. Наказанията бяха разнообразни и бяха изцяло зависими от развихреното въображение на командира.\nПомещението беше топло от тръбите, които се намираха в ъгъла, можеше да си похапвам колкото искам от каквото намеря, тъй като бях сам. Щях да си говоря с готвачките за теми различни от войнишките, през едно малко прозорче пък се виждаха срамежливите върхове на Балкана, вечно криещи се зад облаците. Още от дядо ми знаех, че Юмрукчал, както той викаше на връх Ботев, се слави с непрестанните си мъгли и сурово време.\nСледобеда едната готвачка ме помоли да слезна до още по-долното помещение, за да взема някакви кухненски принадлежности. Каза, че Гошето ги знае и ще ми ги даде. Бях шокиран. Имаше още един човек, който седи в по-долното помещение…\nПочуках на вратата и отворих. Върху импровизирания нар от буркани, консерви, бутилки, кашони и едно овехтяло килимче лежеше това друго момче Гошето. Четеше някаква книга, но веднага прекъсна и се зарадва, че вижда друг човек, различен от готвачките. Изправяйки се, посъбори крехката структура, върху която лежеше, затъркаляха се наляво-надясно бурканите, изтупа се от прахоляка и паяжините, и ме попита с тон, който подсказваше, че имаше мисли в главата, различни от естеството на въпроса към мен:\n– Какво за белината ли те пратиха? – попита той повърхностно.\n– Да и сапуните също им бяха свършили. – отвърнах.\nНабързо занесох каквото трябваше и се върнах при Гошето да се запознаем по-официално.\n– Как се казваш? – го попитах, въпреки че знаех.\n– Георги съм, ама ми викай Гошето. – тържествено отсече той.\n– Приятно ми е, аз съм Вальо. Откога си тука?\n– Нямам идея. Само знам, че наказанието ми ще трае три седмици.\n– А как оцеляваш тук, не ти ли мирише? И няма ли плъхове тук?\n– А, има. Има си. И то големички.\n– Как успяваш да се справиш с тях?\n– Никак. Просто гледам да будувам, за да не ми изгризат очните ябълки, докато спя.\nИ двамата се закикотихме силно. Въпреки мизерията и мръсотията, в която прекарваше дните, Гошето поддържаше високо ниво на духа. Не му личеше да се е потиснал или да си е загубил разума или да има някакво друго психично отклонение.\n– Направи ми впечатление, че четеш книга, откъде я намери? – попитах, с голяма доза учудване.\n– Намерих я сред някаква купчина други книги, скрити сред консервите между шкафовете. Явно някой добър човечец се е погрижил, който гние тука поне да има какво да прави. Даже сега намерих някаква, която после ще я зачета, стори ми се с интересно заглавие – 1984. То тя след няколко години ще е актуална даже.\n– Авторът кой е, пише ли? – попитах го.\n– А неизвестен е, някой си Оруел.\n– И аз не съм го чувал.\nС Гошето бързо намерихме начини да убиваме времето. Като ни станеше скучно, чупихме буркани с лютеница в една стена, целехме се със съдържанието на консервите или просто си лафихме с готвачките. У двамата обаче назряваше някакво чувство, че можем да си позволим да избягаме за няколко дни от тоя ад и да си измислим някакво приключение. Никой нямаше да забележи липсата ни, готвачките щяха да ни покрият със сигурност, те бяха много готини.\nБързо взехме решение да изкачим Ботев. Вечерта преди да тръгнем, натъпкахме раниците с консерви и сухоежбина, взехме си топли дрехи и по тъмно излезнахме от смрадливите подземия на кухнята. Криейки се и бягайки тихо и прикрито, достигнахме и до оградата. Бяхме предвидили как да я преодолеем. Стълбата, с която подреждахме бурканите, я бяхме взели със себе си, а Гошето беше взел клещите за отваряне на консервите и щяхме да срежем бодливата тел с тях. Планът ни подейства безупречно и съвсем скоро се озовахме в широката прегръдка на Балкана. И двамата имахме опит с планината, тъй като още от деца бяхме прекарвали летата си из Рила, Пирин и Витоша. Аз не бях качвал върхове само в Стара планина.\nНощта беше тиха, безоблачна и ужасно мразовита. Щяхме да си намерим място да пренощуваме някъде и сутринта преди изгрев слънце щяхме да търсим пътеката към Ботев. Хубаво име бяха дали хората на този суров гигант. Първенецът на Стара планина ни напомняше за смелите и непокорни личности, които са се борили против статуквото. Свободолюбиви натури с ясното чувство, че нещо не е наред в света, в който са живели. Считани за „луди“ от съвременниците си, сега те бяха национални герои.\nСутринта ни посрещна с гъста мъгла, но поне вече бяхме на пътеката. Крачехме равномерно и тежко, заради многото храна, която бяхме взели.\n– Гоше, какво мислиш, ще стигнем ли до върха с това темпо?\n– Нямам идея, но самото чувство да съм тук, насред дивотията, ми действа добре. Само да не срещнем от тия овчарските кучета, че много ги мразя, направо ще ни изядат с консервите.\nМъглата и снегът се сливаха в едно и се виждаше само на няколко метра около нас. Танцът на природните стихии създаваше чувство, че все едно се движим през чистилището на природата. Единствените звуци бяха хриптенето на снега от стъпките ни и свистенето на вятъра. Ако нещо станеше на някой от нас, нямахме надежди да ни търсят в такова време. Всъщност дори на готвачките не казахме къде точно ще ходим, така че се движихме като призраци сред студената пелена на Балкана. Мълчанието и на Гошето ми подсказа, че и той си мислеше за разни неща.\n– Абе, Валка, да те питам. Ти щастлив човек ли си?\nВъпросът ме хвана доста неподготвен. Как пък му хрумна да ме пита такива неща в тази обстановка.\n– Ами, зависи, в конкретния момент, да, може да се каже. Горе-долу. Защото избягахме за малко и сме в планината, която аз обичам.\n– Не, не, не то това е ясно. Но не знам, по принцип щастлив ли си?\n– Не се бях замислял. Като че ли не засега. Живеем в доста странни времена. Имам чувството, че постоянно някой ме прецаква за нещо. – отговорих му с доста голяма доза неразбиране. – ти си дори първият човек, който ми задава такъв въпрос.\n– Ами и то що за въпрос си е това наистина. Хората много-много не се питат такива неща. Всички сме все едни сериозни. Работим, пишем, четем, гледаме сериозни неща. Не знам, хрумна ми да те питам, просто една от тия книги, дето четох в мазето, засягаше темата за щастието и се бях замислил.\n– Има някакви надежди, между другото, говори се, че в следващите години се очаква да има някакви брожения сред народите от Блока. Бях чувал, че има шанс и режимът в България да падне. Може би като дойде демокрацията, ще съм щастлив.\n– Да, вярно и аз подочух оттук-оттам такива слухове. Но все пак смяната на един режим с друг, на една система с друга, дали това е наистина разковничето? Човек е алчно същество. Обича да командва, да владее, да натрупва богатства, да консумира, да показва социален статус. А и като се замислиш, от памти века се сменят режимите на управление. И май покрай това само една шепа хора се облагодетелстват. Логиката на социалната структура е да има управляващи и управлявани. Нито една система не гарантира и не обещава щастието.\n– Но не можеш да отречеш, че колкото по-либерален и демократичен е един режим, толкова по-щастливи би трябвало да са и хората. Свободата на словото и изборът какво да работиш, къде да пътуваш, какво да си купуваш и колко, това са жизненоважни фактори за пълноценния живот.\n– Вальо, ако живеехме малко по-скромно, по-човечно, по-осъзнато и прекарвахме повече време сред природата мисля, че щяхме да бъдем истински щастливи. Хората все говорят за развитието на стопанството, увеличаването на производството, за напредъка на технологиите и науката, нарастването на населението, територията… Възходът е в материалното, падението е морално. Загледай се в гората около нас. Всяко дръвче и растение е заело от пространството точно толкова, колкото му трябва, за да съществува. Всяка птичка консумира от обграждащата я среда толкова, колкото й е нужно, за да оцелее, да свие гнезо и да роди малките си. Макар да има конфликт в природата между отделните видове растения или животни, винаги се постига баланс и хармония в природата. Липсва алчността и завистта, толкова присъща за нас, това безумно чувство да се трупа „богатство“. А оттам и всеки обществен модел, който създаваме, всяка социална пирамида и политическа идеология е зависима и производна на тях.\nМълчаливо продължихме да крачим към върха. Все още размишлявах над думите на Гошето. Съзерцавах спокойната гора, блажено вдишвах нейните ефирни аромати, попивах с поглед гордите осанки на боровете, слушах философията на планинската тишина, мисълта ми хвърчеше в бездните на подсъзнанието ми. Сетивата резонираха с мелодията на природата, божественият акорд на добре настроената струна. Чувствах, че принадлежа на тази среда. Сякаш произлизам от нея. Всички произлизаме от нея. Истинският дом и истинският гроб, които носят логиката и смисълът на нашето кратко съществуване, което е просто един миг между две безкрайности.\nРазбирах Гошето. И той беше объркан като мен. Раздвоен, критичен, разсъждаващ, вечно търсещ истината човек. С ясното съзнание, че никой не знае отговорите на житейските въпроси, които ни тормозеха. Не беше конформист, но имаше някаква друга форма на бунт у него, различна от тази на моята и на другарите ми. Че беше против режима, беше ясно. Като че ли таеше съмнения в човечността на цивилизацията. И имаше право. Толкова много войни, революции, конфликти, раздори. Всяка държава, съюз или империя претендираше, че техният модел е най-правилния. Докато не се разпадне и не бъде заклеймен от следващите поколения.\nЗа първи път, откакто избягахме от казармата, видяхме човек по пътеката. Беше от ония възрастните туристи, които като планински козички трамбоваха из планините. Гошето се обърна към мен и ми прошепна в ухото.\n– Скивай, Валка, на бас, че тоя е от онзи тип, дето знае имената на всички върхове, реки, поляни, камъни и дървета в района. И дето сигурно ходи гол до кръста до първия сняг.\n– Добър ден, живо-здраво момчета, как я карате, накъде сте тръгнали? – поде той с весел и енергичен тон.\n– Привет, разхождаме се. Първоначалният ни замисъл беше да стигнем до Ботев. Но каквото стане. – отвърнах му и аз, развеселен от тази случайна среща.\n– Тръгнали сте да се разхождате, хехе, май сте поизбягали, а? С тези дрехи и гладко обръснати лица не мога да ви объркам.\nИ тримата си се посмяхме на абсурдната ситуация. От сто километра си личеше, че сме войници. Нямаше смисъл да се крием и да увъртаме.\n– Е, вие пък от всички места, където можеше да отидете, избрахте баш Балкана. Млади хубави момчета като вас можеше да отскочите до Априлци, там момите се гиздят и чакат само някой юнак като вас да дойде.\n– Ами така е дядо, малко сме странни. – казах му аз, докато и двамата с Гошето се заливахме от смях на любимия ни туристически хумор.\n– Ти от къде се връщаш, дядо?\n– Бях до малко над хижа Плевен. Там обаче почна един як вятър, мъгла, студ, братко, ще ти изпопадат ушите. Щях да ходя до Юмрукчала, ама не е приятно, а и опасно си става в такива условия. Абе то си стана и никое време, вие нали в хижата ще спите?\nИ двамата с Гошето се спогледахме стъписани. Та ние изобщо нямахме планове. Даже не знаехме и хижата колко далече е.\n– Дядо, ние сме в малко неудобна ситуация. Дори да искаме, не можем да спим в хижата. В себе си не носим никакви пари. А и не искаме да се разнася приказката за двама избягали войници. – започна да се оправдава Гошето.\n– Да и аз даже вече си бях патил от хорските клюки. – добавих аз.\n– Абе няма страшно бе, тука сме си наши хора, познаваме се с хижаря, пък и те хората по тия места, нали знаеш, че сме си по-други. Ние сме си друго общество, нали, както се шегуваме „в полето растат тикви, в планината хора“, хехехе. Айде нощувката от мен. Момчета, и аз съм бил войник, въпреки че сега ме гледате динозавър, знам си какво ви е, хехе. Ще дойда с вас, не бързам за никъде.\nДядо Гъбен, както беше познат сред своите приятели, беше една от най-позитивните личности, които бях срещал. Страшен шегаджия, с остър ум и широка усмивка, ръсеше вицове и се смееше от сърце. Беше 73-годишен, жилав, с атлетична осанка и в перфектна физическа форма. Не се задъхваше, а даже напротив, не млъкваше да говори и по най-стръмните скатове до хижата. Беше завръшил медицина, в момента още практикуваше професията си като лекар в Пловдив. Участвал е и във Войната като полеви лекар. Хобито му още от малък е да ходи по планините, а пък брането на гъби му се е превърнало в страст през последните няколко години, откъдето получава и прякора си. Беше щастлив човек.\nПристигнахме по тъмно в хижата, където бяхме радушно посрещнати от Тодорин, който стопанисваше сградата. Столовата беше топла, имаше камина, в която весело танцуваха пламъците на огъня и от време на време припукваха дърветата. На полицата бяха наредени свещи, подправки, часовник и други дрънкулки, а над нея беше окачен българския трибагреник. Група туристи бяха насядали на масата около камината и водеха весели беседи. Двамата с Гошето се присъединихме към тях и директно започнахме да ядем. Хижарският боб, който ядохме, нямаше нищо общо с този в консервите, разликата беше от земята до небето, а в комбинация с чесновите филийки и лютите чушлета, успяхме да ометем няколко порции. Оттам нататък се завихриха весели разговори между нас, останалите туристи, домакинът ни и дядо Гъбен, докато навън продължаваха да си играят ледените пориви на зимата.\nСлед вечерята решихме да помогнем с разчистването на масата като компенсация и жест за безплатната нощувка, която дядо Гъбен ни осигури. Оказа се, че двамата с хижаря са добри приятели от много години. Преди да легнем да спим, помолих Тодорин да ми намери, ако има случайно, карта на района. Покани ме в своята стая, където започна да тършува из чекмеджетата за туристическа карта. Стаята беше в унисон с характера на стопанина. Навсякъде имаше някакви приключенски дрънкулки, стикери, компаси, карти, снимки, плакати, екипировка, инструменти. Имаше цяла дузина от доста поизносени обувки, очевидно опитали от вкуса на безкрайните планински пътеки. На едната стена си беше окачил портрети на Ботев, Левски, Волов, Бенковски, Хаджи Димитър и други революционери. Сред всичкия този хаос прилежно беше наредил и значителен брой книги на една лавица. Имаше даже и литература на английски и френски език. Представях си го как в безкрайните зимни нощи прекарва уютно вечерите до камината с книга в ръка. Откъде ли се беше сдобил с някои от тези заглавия?\n– Ето, намерих една туристическа карта за Централен Балкан. Тя е от 71-ва, но ще ви свърши работа. Вие утре накъде мислите да ходите всъщност?\n– Тръгнали сме към връх Ботев. – отговорих аз с доза несигурност.\n– Хубаво. Много хубаво. Но утре времето го дават лошо. Говорих си с метеоролозите от станцията. Казаха, че се очакват виелици, силни ветрове и т.н. Ако можете, по-добре не ходете натам, ще бъде тегаво, даже опасно.\n– Да, предполагам, но бяхме решили само две нощи да сме извън казармата. Така имаше най-малък шанс да заподозрат, че ни няма. Бяхме наказани в подземията на кухните и не ни проверяваха много-много, но все пак да не рискуваме излишно. Т.е. можем да си позволим максимум още една нощувка някъде.\n– И все пак не си струва да рискувате. Върхът все си е там. Иначе при мен сте винаги добре дошли, няма проблеми да прекарате и още една нощувка, много добра компания сте. Но помислете разумно. Аз не мога да ви спра, вие сте свободни да правите каквото искате, но съм длъжен да ви предупредя и чисто като приятелски съвет ще ви кажа да си седите тук утре или да се поразходите около хижата. Имам опит все пак с тези неща, от години съм в тази хижа.\n– Благодаря много! Ще поговоря с Гошето и ще решим какво да правим.\n– Между другото, вие бяхте избягали от казармите до село Табашка нали?\n– Дъщеря ми работи в кухнята, за която говорихте, пратете й поздрави като се върнете.\nТръшнах се в леглото безкрайно уморен, но и удовлетворен от решението ни да избягаме. Беше от ония дни, в които толкова много неща се бяха случили, че не можеш да повярваш как всичко е станало в един и същи ден. Приключенията насищат живота ни със случки и го правят по-пълноценен и стойностен. Времето придобива други измерения и започваме да го възприемаме по различен начин. В дните, в които чоплехме някаква досадна и монотонна работа в казармата, накрая на деня си лягахме с мисълта, че денят е минал мълниеносно бързо и безсмислено.\nРазгънах картата да я разгледам. Тая хартийка не носеше информация само за релефа, географията и топографията на района. Тя беше наръчник за приключения. Въображението веднага започва да чертае мислени линии по пътеките, да запомня върхове, езера, седловини, ридове и премки. Заричаш се как някой ден ще тръгнеш и ще ги посетиш тези места. Толкова лесно изглеждаше на картата. Комбинацииите, по които може да правиш различни преходи са стотици. Утрешното предизвикателство най-ярко изпъкваше на картата. Сякаш е нарисувано с флуоресцентен маркер. Кривата, която съединява хижа Плевен с връх Ботев. Тя ни примамваше.\nА пък кое момиче ли беше дъщерята на Тодорин. Как забравих да го питам за името й. Черното мастило на надвисналия дълбок сън прекъсна всякакви други мои мисли.\nС Гошето умърлушено ядяхме пържените мекици с конфитюр и пудра захар. Аз пиех айрян, а Гошето чай от жълт кантарион и мащерка. Навън беше мъгливо със страшен вятър. А в хижата се очертаваше да бъде един топъл и уютен ден. Започнах да изпитвам колебания относно начинанието, което бяхме решили да предприемем. Оправихме се, стегнахме раниците и застанахме до външната врата. Нито хижарят, нито дядо Гъбен, нито някой друг турист се беше опитал да ни спре, след като бяхме обявили нашите планове. Единстено ни дадоха съвет да се пазим и да не правим всичко на всяка цена. Чувството, че няма сила, която да ни спре, е приятно. Но въпреки това, у мен имаше голяма доза притеснение. Останалите също не бяха в особено добро настроение. Натиснах дръжката на вратата и усетихме неприветливо студения порив на януарския вятър. Стояхме си така известно време на границата между уюта, топлината, новите приятели и хубавата храна и мразовитита и неособено разговорлива зимна планина. А лятото беше толкова различна.\n– Тръгваме ли? – нетърпеливо попита Гошето.\n– Да. – отвърнах аз с въздишка.\nЗапочнахме да пробиваме пъртина през прясно навалелия сняг. Крачка след крачка, все повече се уверявах, че това, с което се бяхме захванали не е по силите ни. Със сигурност, за мен нямаше удоволствие в цялата работа. В този момент дори мизерията на казармата ми се струваше като приветлива алтернатива на ледения ад, в който попаднахме. Вървяхме към една цел, която беше продиктувана от емоциите ни. Разумът и интуицията ми намекваха да се връщаме. Но целеусртемеността, нагласата и инерцията ни тласкаха напред към върха. Накрая му викнах.\n– Гоше, дай да се връщаме назад към хижата и към казармите, няма да ни стигне времето да отидем догоре и да се върнем.\n– Ще пренощуваме в станцията на върха. – лаконично отговори той.\n– Няма да успеем да стигнем до него. Ще замръзнем с тия калпави дрехи. Хората ни предупредиха, дай да се върнем, докато е още светло.\n– Аз продължавам. Ще се видим направо в подземията на кухнята, не ме чакай в хижата. Решил съм да стигна. Тук се чувствам свободен и щастлив. Сред бездушната пустиня на планината. Съзнавам риска, но ще се справя, няма страшно. Долу в цивилизацията съм просто една прашинка, която върти колелото на ежедневието. Скучно ми е там. Постоянно анализирах, сравнявах, мислех, търсех смисъла на живота. А тук просто го чувствам. Искам да изпитам емоцията да съм на първенеца. Тук съм наистина щастлив, Валка, не ме мисли, не мога да го опиша с думи. Ако искаш ти се върни, ако не ти идва отвътре, по-добре не се насилвай.\n– Добре, късмет и до скоро. – отвърнах с искрена доза тъга.\nПоех надолу и оставих моя другар да потъне в дебрите на планината. Колко хора щяха да кажат, че е луд. А той е щастлив. Всеки човек избира различни неща, които го правят щастлив. Важното е да си честен със себе си. Имах чувството, че това беше последният път, в който виждам Георги.\nМинаха четири дни, откакто се разделихме с Гошето. Не знаех дали е стигнал върха, дали е в хижата, дали ще се върне изобщо в казармата. Скоро ми изтича наказанието и щях да съм замесен отново с обикновените задължения. Кой знае какво щяха да ми направят, когато забележат, че него го няма. Първо щяха да ме питат къде е, после щеше да им е ясно, че е избягал и накрая аз ще съм обвинен в съучастие за бягство. А дали, ако им разкажа историята, ще ми смекчат наказанието? Нямах идея как да действам. Само знаех, че суровата ръка на държавата малко по малко се протягаше, за да ме сграбчи за гърлото и да ме удуши.\nБях в патова ситуация. Дали не трябваше да отида с него до върха. Ами ако е спуснал Ботев от другата му страна през хижа Рай? И от там беше решил да бяга? Но накъде да бяга, та това си е почти в географския център на България, границите са далече и добре охранявани. Сновях насам-натам и всякакви мисли се въртяха през главата ми. Ами ако аз избягам? Накъде да бягам? Има ли смисъл да бягам? Дали да не излъжа, че не съм разбрал кога е избягал? Щяха ли да повярват?\nРеших да отида в кухнята, за да си поговоря с готвачките, може би чрез разговора с други хора ще намеря решение или поне някаква идея може да ми дойде наум. Тамън щях да разбера и коя е дъщерята на Тодорин.\nДокато се качвах нагоре по стълбите, ми просветна нещо. Осъзнах кой и с каква цел беше скрил книгите в подземието. Определено не бяха там само за да служат за развлечение на наказаните войници. Щях само да я попитам откъде баща й се беше сдобил с тях.\nБях се завърнал към рутината на военната служба. Дните отново се точеха монотонно бавно. Съзнанието ми от сутрин до вечер беше ангажирано с казармените битовки. Нямаше го онзи полет на душата и съзнанието, който бях чувствал сред природата. Тук всичко около мен лъхаше на човешка агресия и враждебност.\nБеше ми се разминало друго наказание или още по-лошото – затвор. С готвачките се бяхме разбрали да скалъпим лъжата, че Гошето е избягал без да каже на никого нищо. Доста ни поразпитваха, но бяхме изгладили детайлите и ни повярваха, че нямаме участие в неговото престъпление. Чувствах, че го бяхме натопили, но нямахме избор. Доста безсънни нощи прекарах с тази мисъл на предателство.\nЕдин следобед, докато почиствах автомата си след поредното обучение, започнаха тихичко да се сипят снежинки. Въздъхнах дълбоко и погледнах към планината. За добро или за лошо нямаше да го намерят.


Конфискуваха 534 стоки-менте от два автомобила в Димитровград\nСтоката е била предназначена за пласиране на територията на димитровградския Неделен пазар\n534 стоки-менте конфискуваха органите на реда в Димитровград. До изземването им се е стигнало след проведена вчера специализирана полицейска операция, информират от Пресцентъра на Областната дирекция на МВР.\nКонфискувани са стоки с логата на запазени търговски марки от спрени на булевард „Димитър Благоев“ два автомобила „Мерцедес“. Едната кола е шофирана от 23-годишен мъж от Нова Загора, а другата – от 38-годишен жител на Сливен.\nВ багажните отделения на превозните средства са намерени общо 534 спортни екипи, тениски и ризи. Те са иззети с протоколи по образуваните по чл. 172-а от Наказателния кодекс досъдебни производства.\n21 Ноември 2018 | 10:430\nЗрелищни каскади и мото-акробатика събра стотици по бул. „Димитър Благоев“ 25 Август 2018Димитровград с нов школски бус и собственост над сградата на бившия Минен техникум 04 Октомври 2018Част от абонатите на “В и К” от централна градска част остават без вода днес 08 Октомври 2018Сръбски рокаждии и стънт-шоу ще радват почитателите на екстреманата музика и шоу 23 Август 2018Старинни книжни издания отпреди близо два века представя Градската библиотека 24 Август 2018Горд собственик на БМВ намери прохлада върху плочките на централния площад 27 Август 2018Министри с оставки. Жена на президентски водила проекта за ремонт на "пътя-убиец" 31 Август 2018Включиха участък от река Марица в списък на потенциално опасните обекти 20 Септември 2018\nпубликуван преди 21 дни от Птичаря\nпубликуван преди 9 дни от YH\nпубликуван преди 11 дни от ученик


Кратко ревю: Sony MP-CD1 | Today Tech\nюли 21, 2018 юли 21, 2018 Pavlin Lukanov 0 Comment Sony\nМобилните проектори са една интересна ниша продукти, които могат да бъдат изключително удобни в определени ситуации. От бизнес презентации до гледане на филм с приятели, този тип устройства имат широк кръг от възможни приложения. Разбира се те все още не са толкова популярни, колкото големите си стационарни побратими, но това може да се промени.\nЕдно от най-новите подобни предложения е моделът на Sony MP-CD1. Чрез него можете да получите картина с диагонал от 40“ (разстояние 1.15м) до 120“ (разстояние 3.45м), което само по себе си е подобаващо постижение.\nУстройството е с изключително компактни размери – 83.0 х 16.0 х 150.0 мм, а теглото е 280 г. Конструкцията на модела е алуминиева и доста стилна, а когато сте на път можете да ползвате включения в комплекта защитен кожен калъф.\nСвързването на проектора става лесно като в комплект с него получавате и редица кабели. Можете да проектирате картина от смартфон или лаптоп чрез USB Type-C или HDMI. Моделът поддържа и свързване на безжичен HDMI приемник, което съвсем би улеснило живота на всички :).\nПълният комплект включва проектора, HDMI кабел, USB C-C кабел за зареждане и Micro USB адаптер. Към тестовия комплект, който ми беше предоставен беше наличен и USB Type-C към HDMI адаптер, който ми позволи да пусна картина директно от смартфон, но ще трябва да се сдобиете отделно с такъв.\nСлед като сте свързали източника, задържате бутона за включване и готово – картината се проектира.\nКартината е най-качествена при изцяло тъмна обстановка и солидна бяла повърхност за прожектиране. При други условия ще има загуба на детайли, но пак е достатъчно добра за целите на презентации, филми и друго съдържание – стига да не сте много претенциозни. Наличната функционалност за автоматична корекция на формата при поставяне под различен ъгъл се справя в повечето случаи.\nПроекторът идва с вградена батерия, която предлага до 2 часа време на възпроизвеждане, а според моите наблюдения издържа и повече. По време на световното гледах няколко мача и част от коментарите след тях. Можете да използвате проектора и за зареждане на смартфони, а освен това можете и да го зареждате от други мобилни устройства.\nВграденият говорител дава само базов звук, който не е много силен и ще се наложи да ползвате външен такъв, който можете да свържете през 3.5 мм жак.\nХареса ми наличието на опция за прикачване на проектора към триножник. Това е особено удобно когато нямате налична стабилна повърхност, на която директно да поставите устройството.\nОсновният недостатък е сравнително ниската резолюция от 854 х 480, което понякога води до липса на детайли в изображението. Все пак няма как да получим всичко най-добро спрямо големите проектрои, а това според мен е малка цена за компактните размери на модела.\nОставам с преобладаващо добри впечатления от проектора, особено по отношение на фактор мобилност – компактни размери и вградената батерия. Sony MP-CD1 със сигурност трябва да попадне сред моделите, които ще прегледате при избора си на мобилен проектор.\nКъм момента, устройството е с цена 799 лв. през Sony Center.\n← Instagram вече показва дали приятелите ви са онлайн\nFacebook подготвя собствен сателит →\nИнтервю: Марин Крънзов и Любомир Русев от Parizagames\nюли 5, 2016 Pavlin Lukanov 1\nРевю: Lenovo Tab M10 FHD Plus (2nd Gen)\nмай 20, 2020 Pavlin Lukanov 2


Мария Габриел: Не сме в Шенген поради популизма на определени държави\nПредстои ни кампания, в която се надявам да има състезание на идеи и по този начин да спечелим доверието на хората, каза още тя\nApr 25, 2019, 6:20 PM\nПредстои ни кампания, в която се надявам да има състезание на идеи и по този начин да спечелим доверието на хората. Това коментира в предаването “Лице в лице” Мария Габриел.\nПо думите й във вътрешен план ГЕРБ продължава да изпраща послание за безкомпромисност. Европа следи много внимателно какво се случва. За нас ще е важно на фона на положителните тенденции, които отстояваме, това да не носи негативи за следващия бюджет на ЕС, коментира във връзка със скандала за къщите за гости.\nНа въпрос дали тя има къща за гости Мария Габриел каза, че живее под наем.\nПо думите й активното гражданското общество е много важно. През последните две години беше свършена много работа от прокуратурата. Напредъкът трябва да бъде отчитан. Хората искат активно правосъдие, каза още Мария Габриел. Тя коментира и темата за Шенген.\nПо думите й тя показва, че еднаквите правила не важат за всички. "Не сме в Шенген поради популизма на определени държави. С колегите ще продължим да бъдем обединени по темата и в следващия парламент. Личната ми кауза в желанието си да стана евродепутат е да продължа да работя за хората и за подобряване на имиджа на България . Опитът е много ценен ресурс", каза тя.


30 Ноември 2020 | 21:52 | Агенция "Фокус"\nСофия. За днешния ден за цяла България важеше жълт код за опасни явления. Предупреждения за интензивни валежи имаше за областите Кърджали, Хасково, Стара Загора, Сливен, Ямбол и Бургас. Жълт код за сняг и обилни дъждове беше валиден за областите Смолян, Пловдив, Пазарджик, Благоевград, Кюстендил, Перник, София-област и София-град.\nОт Агенция „Пътна инфраструктура“ съобщиха, че близо 400 машини са обработвали републиканските пътища през нощта. От агенцията и „Пътна полиция“ отправиха апел към участниците в движението да се съобразяват със зимните условия и ситуацията на пътя.\nСутринта най-голяма снежна покривка имаше в София – 6 см. В столицата 152 машини бяха мобилизирани за разчистване на главните пътни артерии, а по-късно те се заеха и с кварталните улици.\nДенят не се размина и без пътни инциденти. Автобус падна в канавката на пътя Разград - Попово, но пострадали пътници нямаше. Отново в Разградско, до село Благоево, автобус се блъсна в камион, но инцидентът отново се размина без пострадали. Два ТИР-а се удариха на пътя Разград - Попово, няма пострадали. Катастрофа между два автомобила стана при км 14 на АМ „Струма“ в посока Перник. Единият от шофьорите има много леки наранявания, а другият не е пострадал.\nВременно се ограничи движението за МПС над 12 т през Проход на Републиката и в двете посоки поради снегопочистване.\nФериботната платформа по линията ГКПП „Свищов“ - ГКПП „Зимнич“ преустанови дейността си поради лоши метеорологични условия.\nЗа Агенция „Фокус“ съобщиха от НИМХ съобщиха, че снежната покривка бе най-значителна в Ловеч – 20 сантиметра. В София падналият сняг бе 14 сантиметра. 12 бяхасантиметрите в Силистра, а 11 в Разград. По планините най-обилен е бил снеговалежът на Мургаш - 15 сантиметра. 13 сантиметра е падналата снежна покривка на Черни връх. На Ботев – 8 сантиметра. До 14.00 часа най-ниски са температурите в Драгоман -2 градуса. Нула градуса са измерени в Плевен и Разград. Във Враца, Шумен, Оряхово, Ловеч, Велико Търново, Свищов, Русе, Силистра, Добрич са измерени 1 градуса. Температурите ще бъдат най-ниски в сутрешните часове през следващите два дни. Най-значително количество валежи до 14.00 часа са измерени в Силистра – 12 л/кв.м. В Свищов са паднали 11 л/кв.м., а 9 л/кв.м. са измерени в Ловеч.\nВечерта обстановката в София беше спокойна. Директорът на Дирекция „Аварийна помощ и превенция” към Столичната община Красимир Димитров съобщи, че нямат сигнали, свързани със снеговалежа.\nЗа Радио „Фокус“ инж. Богдан Милчев от Института за пътна безопасност коментира, че транспортната ни система се управлява чрез импровизация.\n„Вицепремиерът Томислав Дончев е корифей на създаването на агенции, които нищо не вършат“, каза той, визирайки държавна агенция "Безопасност на движението по пътищата.\nСпоред него именно Дончев носи политическата отговорност за безхаберието по пътищата. Правителството ни е силно само в PR акциите си, но като управление наблюдаване безсилие, допълни той и предупреди, че това бездействие на институциите ще доведе до повторение на инцидента, който се случи край Своге.\nЗа утре, първи декември, не е обявен жълт код за опасно време в страната.


Zootopia / Зоотрополис (2016)BG AUDIO | Филми с бг аудио онлайн\n79 - 78% Rates : 46\nZootopia / Зоотрополис (2016)BG AUDIO.Зоотрополис е град като никой друг. Изграден от квартали като шикозния Сахара Скуеър и неприветливия Тундратаун, Зоотрополис е населен с животни от всякакъв вид. Място, където независимо какво животно си – от най-големия слон до най-малката мишчица, можеш да постигнеш всичко. Но когато изпълнената с оптимизъм офицер Джуди Хопс пристига в града, разбира, че да си първият заек в полицейски участък от закоравели животни, никак не е лесно. Твърдо решена да се докаже, тя се впуска в разплитането на първия си случай с цената на всичко – дори това да означава, че трябва да се съюзи с лисицата измамник.\nДетски филми с БГ аудиоЕкшънКомедияФилми с БГ Аудио Zootopia / Зоотрополис (2016)BG AUDIO НАЙ ГЛЕДАНИ ФИЛМИ ОНЛАЙН Отряд самоубийци (2016)BG subs 9 - 100%\nФилми с топ рейтинг(споделете в facebook) Hotel Transylvania 2 / Хотел Трансилвания 2 (2015)BG AUDIO 22 - 74%\nBlinky Bill the Movie / Блинки Бил (2016)BG audio 54 - 33%


Citroen C4 1.6,бензин, Регистриран - 2999 ЛВ. — Car24.bg - 23219405\nCitroen C4 1.6,бензин, Регистриран\n4(5) Врати/Антиблокираща система/Бордкомпютър/Въздушни възглавници - Предни/Въздушни възглавници - Странични/Ел. Огледала/Ел. Стъкла/Ел. разпределяне на спирачното усилие/Ел. усилвател на волана/Електронна програма за стабилизиране/Климатик/Металик/Напълно обслужен/Регулиране на волана/С регистрация/Серво усилвател на волана/Система ISOFIX/Система за динамична устойчивост/Система за защита от пробуксуване/Стерео уредба/, 23219405\nРегистриран автомобил на който всичко е платено(ГТП, ГО, данък). Без забележки и скрити дефекти. Леки външни забележки съобразени с цената. Зимни гуми. Отличен автомобил, качваш се и караш. Автосалона предлага постоянен внос на автомобили САМО от Германия. Извършваме и индивидуални поръчки на избран от вас автомобил или бус. За подробности не се колебайте да се свържете с нас!\nПубликувана в 8:26 на 5 декември, 2021 год. Тази обявата за продажба на Citroen C4 е посетена 50 пъти\nград София, Ъгъла на бул. Мария Луиза и ул.Струга0888 211 474\nРазгледани обяви днес: 529475


Експерти: Сигурност в облака, но не и "Биг Брадър"...\n17.11.2016 14:47 919\nСигурността в облака трябва да бъде подобрена, но не в стил "Биг Брадър". Около тази теза се обединиха участниците в конференцията "Съвременната трансформация на ИТ услугите: Облаци, управлявани услуги, аутсорсинг".\nСпоред експертите по-голямата сигурност значи по-голяма прозрачност. "Къде се намират тези Clouds? Не са в небето, а са тук, на Земята. Ние обаче не знаем къде точно. Разработваме компютърни игри, коли и нововъведения за болниците, но не знаем кой стой от другата страна, кой потребява продукта. Трябва да има 1 огромен Cloud център в света, който да разпределя задачите към следващите във веригата. Това трябва да са регионални Cloud центрове, например да има 5 подобни в Европа, а под тях да съществуват Localized центрове за съхранение на данни и всяка компания да има достъп до тях", обясни Едуард Бодор, който е част от екипа на Data Center BDM.\nВИДЕО: Разкриха принципите на кихането\nАмерикански физици изясниха какво се случва при кихане – как точно въздухът, слузта и слюнката променят формата си с движението в...\nКакво е бъдещето на облака - научете в Expert.bg.\nЕтикети: облак облачни услуги Интернет\nКато в мафиотски филм, но босът на босовете... 5346\nНовините: Най-важното за деня, 15 май... 1614


Всичко за всички марки гел лакове-19 :: BG-Mamma - Страница 17\n22 874 членове Включете се\n48 950 прегледа 752 отговора Още Включете известията Отговор\n240-254 от 752 отговора\n♥0 нд, 17 юни 2018, 22:53\t#240\nVqsh13 Щом те устройва цената поръчвай но поръчай също това https://www.mynails.bg/%D1%84%D1%80%D0%B5%D1%88%D0%BD%D0%B5%D1%80 и това https://www.mynails.bg/%D1%83%D0%BB%D1%82%D1%80%D0%B0%D0%B1%D0%BE%D0%BD%D0%B4 освен каучукова база и топ.\nkaleia Нито Коди нито Gelpolish от Али са читави. Това са ментета и ако ще си купуваш китайска база и топ нека поне е CANNI или Venalisa. Каучуковата база на MICEY също е бетон,но 3 месеца чакане не ти мърда.\nСъжалявам,че ти е объркана информацията на първа страница,но няма как да се сдъвче всико чак до ниво напълно начинаещи. Статиите са доволно подробни.\n♥0 нд, 17 юни 2018, 23:04\t#241\nОт кой сайт поръчвате Коди база?\n♥0 нд, 17 юни 2018, 23:04\t#242\nАми мисля,че цената е добре щом се купуват по-рядко и сте доволни. Смятъм че си заслужава поне е изпробвано. Благодаря за допълнението И като лампа съм избрала Sun One , добре ли е\n♥0 нд, 17 юни 2018, 23:43\t#243\nА поръчването на Коди от Алиекспрес ок ли е?\n« Последна редакция: пн, 18 юни 2018, 00:30 от kaleia »\n♥0 пн, 18 юни 2018, 00:58\t#244\nЦитат на: kaleia в нд, 17 юни 2018, 23:43\nВероятно е менте.\n♥0 пн, 18 юни 2018, 01:05\t#245\nче поръчвате от Алиексперс, какво поръчвате оттам?\n♥0 пн, 18 юни 2018, 01:11\t#246\nЦитат на: kaleia в нд, 17 юни 2018, 18:35\nГледам и в Али Експрес - кои марки оттам стават - сякяш само KODI виждам?\nСъщо - Gelpolish - става ли?\nНе видях къде се препоръчват лампи и какви...Моля те за ме насочиш...\nОше нещо си харесах - не разбирам от марката, но е красиво и мисля да го поръчам.\nhttps://www.aliexpress.com/item/Saviland-Floral-Uv-Gel-Varnish-L … 61.777d3c00ZaQErk\nОоооооох. Не знам откъде да започна. Моля те, прочети на спокойствие първия пост! Сто пъти писахме надълго и нашироко как да се избере лампа и основни продукти. Показания гел на Савиланд е УВ цветен гел, който не може да се слага без изграждащ гел. Напуква се и пада, но не от целия нокът. На места държи докато не го изпилиш. Не се маха с накисване или белене. Като чета какво питаш се чудя какво да ти отговоря и се моля следващото ти включване да не е във връзка с алергия, гъбясване, окапали нокти или отрязана фаланга на пръста (да, и такива случаи има).\n1) В алиекспрес Коди няма. Има имитация, която изобщо не е с качествата на Коди. Видях тези от али - като Canni rubberbase and top са и засъжаление не държат на меки или проблемни нокти. Коди се купува в kodi.pro и идва за 10 дена, през които няма да умрете без гел лак. Има група във фейсбук за общи поръчки. На 13 страница в тази тема, в първия пост, съм написала списък с необходимото от Коди. Иди го прочети, моля те! Има го и на първа страница и в блога на принцесата е описано. Сложи в гугъл "Какво успя да задържи на моите нокти Коди" и ще ти излезе блога. Принцесата писа, че Michey от алиекспрес е съпоставима с базата на Коди. Ама се чака 3 месеца и ти трябва и топ, ултрабонд.\n2) от писания за лампи, предимно мои, на старите съфорумки сигурно им се повръща. И на мене също, особено след като си трих пръстите да пиша статии, които сигурно и в учебници по маникюр са по-кратки. В скрития текст на първия пост е повече от подробно, описано как да се избере лампа и даже какво да се пише на продавача в алиекспрес. Нямам какво да добавя засега. 10 човека поне описахме как к каква точно лампа да се купи. Sun1s е на мода в момента. Поръчай една и готово! Моята дойде за седмица.\n3) Gelpolish означава гел-лак на английски. От един в ибей бяха доста доволни преди 5-6 години. Бил като Гелиш, но иска ултрабонд и твърд силър отгоре и без тях никой не го е пробвал. С тях семаха доста трудно, 15-20мин ацетон и избутване. Няма го вече. Не познаваме други марки и не ги препоръчваме за начало, но ако решиш и го купиш ще се радваме да ни докладваш. Момиче беше писало, че е много доволно от Elite99 база и топ, но много хора не са. Няма начин да разбереш докато не пробваш. А трябва и да ги чакаш, да чакаш бонд ако не седят итн.\nМога да ти намеря и база, и топ, и даже ултрабонд от али с качества на топ марки, но не мога да гарантирам 100% ниска цена, бърза доставка и качество. Лампа от али и базови продукти от Коди излизат около 80лв и поне са доста по-сигурни.\nАз купувам доста от алиекспрес - белещи се бази, блокчета за полиране, дървени пръчки, лампи, електрическа пила, абеее, само ноктите ми и базата на Алесандро Стриплак не са от али. Но започнах с ОПИ и Гелиш.\n♥0 пн, 18 юни 2018, 07:31\t#247\nОбичах, страхотна красота отново, браво!\nНеви, Принцеске, с голям кеф Ви чета!\nСледя Ви група, нещо и от мен\n♥0 пн, 18 юни 2018, 08:39\t#248\nМомичета , имам дъщеричка на 4.4г, която копира всичко от мен. Мога ли да и слагам масло на пръсчетата? Няма да навреди нали?\nУ дома с маслото станах пословична, мажа яко , през деня 4 пъти, вечер още 4 😊\nНе се сдържах и аз поръчах тази лампа😚\nhttps://m.ebay.co.uk/itm/54W-SUN-X-LED-UV-Nail-Lamp-Light-Gel-Po … amp;ul_noapp=true\n♥0 пн, 18 юни 2018, 09:43\t#249\nЦитат на: prinzesata в пт, 15 юни 2018, 15:54\nДа оправя се базата с търпение и разбиване всеки ден упорито по десетина минути. Сложи я някъде където температурата е не повече от 25гр. Например в банята и всеки ден разбиваш търпеливо. На мен обаче ми втъръсна. Веднъж я забравих в хола и пак стана на сопол. Затова взех каучуковата на FOX. За сега е ОК. По-гъста е от Коди и четката и е по-хубава. Държи без забележки. Ковер базата е неразтворима да,но аз си я ползвам като рейнфорс защото съм с доста дълги нокти в момента,а ме мързи да правя окрепаване с база.\nПринцеске, не разбрах само в хола ти по- студено ли е или по- топло от банята , т.е. от каква температура се сгъстява пустата му база, за да знам къде да го държа постоянно. ( В хола ни редовно е 28-29 градуса)\n♥0 пн, 18 юни 2018, 10:52\t#250\nАми честно да ти кажа-не знам Сгъстява се гадината пролет и есен при мен и вероятно е от студа в преходните сезони. Да в хола сме с климатик който зимата и лятото не се спира,но пролет и есен не го държа нон стоп пуснат и си става доволно студено когато ни няма. Сега я отворих и разбих и гледам консистенцията се е нормализирала. Не съм я пипала близо месец. Седи наказана .\n♥0 пн, 18 юни 2018, 11:30\t#251\nОт прити кой корал ще препоръчате?покривен да е и ярък\n♥0 пн, 18 юни 2018, 15:12\t#252\nЗдравейте, искам да си купя база и топ на CND Shellac, но се чудя тези от Amazon (примерно https://www.amazon.co.uk/CND-Shellac-Power-Polish-7-3ml/dp/B007K … nd+shellac+polish) дали са оригинални? Някой има ли представа, или въобще от къде мога да си взема оригинални защото от китайските лакове получавам алергия? Лампата ми е SUNUV SUN9c Plus 36W UV LED с 18 лампички от aliexpress, дали ще изпича и CND?\n♥0 пн, 18 юни 2018, 15:14\t#253\nЦитат на: VioletaSlav в пн, 18 юни 2018, 15:12\nЗа да ви е мирна главата по-добре от Интеркозметика. Ако имате позната маникюристка, говорете с нея, че те на крайни клиенти не продават.\n♥0 пн, 18 юни 2018, 15:19\t#254\nЦитат на: nad_tab в пн, 18 юни 2018, 15:14\nАми аз не познавам маникюристки, затова исках от амазон да си поръчам.\n2 Парфюмни размисли и страсти - 230\n3 💄Новите ни козметични похождения - 86\n211 прегледа 0 отговора


Абревиатурата ВиК означава “водопровод и канализация“ и реално обхваща всички системи за захранване с питейна вода на домакинствата, както и системите за отвеждане на отпадните води до определеното място – обикновено това е градската пречиствателна станция.\nВиК мрежата се характеризира с няколко основни елемента:\nТова е тръбата, която свързва Вашата сграда с уличния водопровод. Тя завършва с главния водомер и по правило се изгражда от съответното ВиК дружество за града и е негова или общинска собственост. Състои се от водоземна част, тротоарен спирателен кран и водопроводни тръби. За един застроен имот се подава само едно сградно водопроводно отклонение. Изключение правят сградите със специални нужди.\nКогато говорим за сградно канализационно отклонение е важно да се каже, че то винаги се включва под прав ъгъл в уличния канал и задължително се прави ревизионна шахта на мястото, където се съединяват двете тръби.\nТова е цялата инсталация, която захранва всички консуматори на вода в сградата. Характеризира се с няколко основни елемента:\nТя се намира в сутерена. Това са разклоненията след главния водомер, които служат за захранване на всички вертикални щрангове в сградата. Нейната роля също така е при сградите с централно парно – да доведе топлата вода от абонатната станция до вертикалните щрангове. Обикновено хоризонталната мрежа се монтира на тавана на сутерена/мазето/ чрез открит монтаж.\nТе служат за захранване на всички апартаменти и всички етажи от сградата. Стандартно апартаментите в жилищните сгради се проектират така, че мокрите помещения да се намират едно над друго, като баните на всички етажи се намират една над друга и всички тоалетни се намират една над друга. Поради тази причина вертикалният щранг преминава през инсталационната шахта в санитарните възли и захранва с отклонение всички апартаменти. Същото важи и за канализацията – канализационния щранг съединява всички тоалетни от етажите.\nТя започва с отклонението от вертикалния щранг и продължава с водомерния възел, който се състои от водомер, спирателен кран, филтри и пр. След тях тръбите се разклоняват и захранват всички водочерпни прибори. Тези тръби не са видими, защото са вградени в стените.


Традиционно бабите и дядовците играят важна роля (много често и икономическа) в семейството, особено в отглеждането на внуците. Връзката между внуци и баби и дядовци невинаги е нормална – особено след развод на родителите или кончината на един от тях.\nВ такъв случай може по съдебен път да се признае правото на бабите и дядовците да посещават внуците си и да бъдат с тях. Със законът 42/2003 бяха променени Гражданският кодекс и Гражданският процесуален закон относно семейните отношения между внуци и баби и дядовци. Какво предвиждат измененията?\n• В случай на раздяла или развод на родителите, договорът може да включва режим на посещения и комуникация на детето с бабата и дядото.\n• Това право съществува не само при раздяла на родителите, но и в случай на родителска незаинтересованост или отсъствието на единия от тях.\n• В случаите, когато родителите не могат да се грижат за децата, бабите и дядовците имат предимство пред други роднини и близки за поемане на грижите за тях.\n• В случаи на малолетни в режим на приемна грижа, бабите и дядовците също имат право на режим на посещения и връзки. Това право е ограничено, когато се засягат различни интереси. Винаги се дава предимство на интереса на малолетния. Интересът на бабите и дядовците и родителите е важен, но само докато е полезен за детето.\nПо принцип отношенията между бабите и дядовците и внуците са полезни за децата, но има случаи, в които не е така.


Купувам Двустаен апартамент, ж.к. Младост 1, ж.к. Младост 1А, ж.к. Младост 2, ж.к. Младост 3, ж.к. Младост 4, град София\n23.09.21 г., 15:11 ч. 7\nКупувам Двустаен апартамент, ж.к. Младост 1, ж.к. Младост 1А, ж.к. Младост 2, ж.к. Младост 3, ж.к. Младост 4, град София,\nКупувам Едностаен апартамент/Двустаен апартамент, ж.к. Младост 1, ж.к. Младост 1А, ж.к. Младост 2..., град София\nЦЕНА около € 64 000\nКупувам Едностаен апартамент/Двустаен апартамент, Младост 1, Мусагеница, Дървеница, Младост 1А, Младост 2, 3, 4, град София\nКупувам Двустаен апартамент, ж.к. Дианабад, ж.к. Младост 1А, ж.к. Мусагеница, град София\nКупувам Двустаен апартамент, кв. Витоша, Студентски град, Малинова долина, Манастирски ливади, Гоце Делчев, Бъкстон, Павлово, Младост 1А, Младост 2, 3, 4, град София\nКупувам Двустаен апартамент, Гео Милев, Редута, Яворов, Ситняково, Слатина, кв. Витоша, Студентски град, Малинова долина, Лозенец, Кръстова вада, Хладилника, ЖГ Южен парк..., град София\nКупувам Двустаен апартамент, кв. Витоша, кв. Гео Милев, кв. Горубляне..., град София\nКупувам Двустаен апартамент/Тристаен апартамент, ж.к. Надежда 4, ж.к. Стрелбище, ж.к. Хаджи Димитър..., град София


Премиера на "Последните джедаи" в Лос Анджелис - Телевизия Европа\nПремиера на „Последните джедаи“ в...\nПремиера на „Последните джедаи“ в Лос Анджелис\nФенове и звезди се събраха на световната премиера на Епизод 8 от сагата „Междузвездни войни“ – „Последните джедаи“. Актьори и режисьор посветиха филма на покойната Кери Фишър, изиграла ролята на генерал Лея Органа. Със зрелищна процесия на имперски щурмоваци и дроиди започна събитието в кинотеатър „Шрайн Аудиториум“ в Лос Анджелис. После по червения килим преминаха актьорите от продукцията.\nИскам да посветя тази нощ на Кери, която е някъде там горе и ни наблюдава, каза режисьорът Райън Джонсън преди премиерната прожекция. Във филма са запазени всички сцени с Кери Фишър, починала на 60-годишна възраст миналия декември.\nДейзи Ридли – Рей: „Женските образи във филма имат силно присъствие. Генерал Лея, моята героиня Рей. Смятам, че ясно ще се усети женската доминация в Галактиката. Жените играят централна роля в сагата“.\nМарк Хамил – Люк Скайуокър: „Когато за пръв път прочетох сценария на първите „Междузведни войни“, си казах: Виж я тази принцеса, тя не е обикновен образ, тя се бори за Републиката, прави всичко възможно да запази плановете за Звездата на смъртта, за да помогне на бунтовниците. Образът на Лея ме очарова още тогава“.\nВ новия филм Рей започва да открива Силата вътре в себе си, докато се опитва да убеди Люк Скайуокър да се присъедини към борбата на бунтовниците срещу тираничното управление на Снок. Лентата изследва опитите да се намери баланса в Силата – съчетание на свръхестествена енергия, която преминава през цялата далечна галактика на „Междузвездни войни“.\n„Последните джедаи“ тръгва по световните екрани на 15 декември, включително и в България.


Голям избор от части и части за лаптопи – Вземи\nГолям избор от части и части за лаптопи\nКомпанията през годините, работещи на пазара на търговия с ИТ. Ние винаги се опитваме да се придържаме към компетентен ценова политика и индивидуален подход към всеки клиент, това, което работи добре в този пазар. Нашият асортимент е винаги на разположение в много широка гама от продукти, които ви позволява да получавате поръчката си директно в деня на поръчката. Нашата продуктова гама непрекъснато се разширява. Ние винаги добре дошли, квалифицирани да помогне на всеки клиент при избора на резервни части, ако имате някакви въпроси.\nВинаги има голям избор на резервни части и части за лаптопи, които ще ви позволят да ви спестим време при търсене на определена част. Доста често, доставка на компоненти ни позволява да се поддържа широка гама от продукти на правилното ниво.\nЗа нашите клиенти, ние винаги сме готови да предложим интересни условия в ценообразуването, доставка и сервиз. Нашата фирма доставя до всяка точка на куриерските услуги, които ще ви позволят по време на деня, за да получите вашата поръчка без забавяне и аванси. Вие плащате за стоките вече при получаване.\nНашата основна задача – да ви помогне в избора на правилния продукт, за да ви осигури удобен и бърз за работа на достъпна цена.\nРабота с нас, можете да получите гъвкава ценова политика, високо ниво на обслужване и качество на услугата.\nПлюсове и минуси на използване на гориво газ в превозни средства


Безплатни снимки: започване\nзапочване безплатни снимки. Снимки експлицитно сложени в обществена собственост. Можете да ползвате всички снимки от тази галерия за каквото поискате, ползвайте ги за лична и комерческа употреба.\nприрода, червена роза, венчелистче, цветна пъпка, листо, растение, цвят, Градина\nдърво, гъбички, зелена трева, мъх, гъба, природа, организъм\nантични, стари, носталгия, ретро, класически, телефон, оборудване\nБезплатни Снимки информация: Ажурирано: 2 months преди. Означения: #светъл#кафяв#четка#козметични#мода#блясък#започване#лукс#грим#маска#пастел#прах#червен#сянка#блестящ#кожата#натюрморт#тоалетни#дървен материал.


Коремна болка при грип - Възпалено гърло\nНаранявания, синини на главата, сътресение на мозъка. Симптомите може да не се появят веднага.\nЗаболявания на нервната система. Можете дори да забележите, че телесната температура се повишава, особено сутрин. Детето отказва да яде, спи лошо, whiny, мрачен.\nМозъчен тумор. Детето се притеснява от честото главоболие, замаяност, гадене, особено след събуждане. Зрението и слуха могат да бъдат нарушени.\nВъзпаление на лигавицата на мозъка (менингит). Силно главоболие, което се влошава, когато се навеждате. Телесната температура се повишава до 40 градуса, има крампи, обрив по цялото тяло. Детето е болно, сълзено.\nВъзпаление на мозъка (енцефалит). Детето има болки в корема и главата, повишаване на телесната температура, гърчове, гърчове, гадене и често повръщане.\nПовишено кръвно налягане. В същото време, детето има главоболие в главата, слабост, повръщане и дискомфорт в корема.\nCephalalgia. Има дискомфорт в корема и болки в слепоочията. Има оток на клепачите, фотофобия, прекомерно изпотяване, гадене, повтарящо се повръщане. Детето става раздразнително, капризно.\nПо време на настинки, болки в главата и стомаха. Например, с грип. Това инфекциозно заболяване е опасно усложнение. Температурата на тялото се повишава, детето се притеснява за кашлица, хрема, възпалено гърло.\nПовишено вътречерепно налягане. При деца това състояние е най-често вродено. Болката се появява периодично, засилена вечер. Гаденето не е съпроводено с повръщане, зрението е нарушено, под очите се появяват торбички. Детето става сънливо, оплаква се от слабост.\nПрочетете и на mezhdunami.net\nВъзрастовата категория на децата от 1 година до 5 години попада в рисковата група. Малките деца, които все още ядат майчиното мляко, не могат да се разболеят от чревен грип, тъй като антителата, които са в млякото, защитават бебето. Но когато децата започнат да растат, вероятността за хващане на болестта се увеличава, тъй като бебето започва да изучава света и издърпва всичко в устата си. Възпроизвеждането с обикновени обекти също може да причини заболяване.\nНеобходимо е да се помни, че е строго забранено да се дават антибиотици по време на лечението. Най-важното за бебето не е дехидратация поради факта, че има диария или повръщане. Ако бебето откаже да пие и не можете самостоятелно да попълните количеството изгубена течност, трябва да отидете в болницата, където трохите се поставят на капка, в противен случай съществува риск от смърт. Елиминирайте от диетата млечните продукти, както и го поставете на диета.\nНеобходимо е да се приготвят трохи върху вода, леки супи. Ако бебето откаже да яде, не го насилвайте. Когато състоянието му се подобри леко, детето се храни самостоятелно.\nПри правилния курс на лечение, симптомите изчезват след около 5 до 9 дни, но през този период от време е необходимо трохите да бъдат у дома, за да не се заразят всички.\nОсновната причина за инфекция с чревен грип е норовирус. Огнища на това заболяване, като правило, съвпадат с такова заболяване като грип. Най-честите симптоми на заболяването:\nХората от всяка възраст могат да се заразят с този вид заболяване. По-склонни към тези деца и възрастни хора. Чревният грипен вирус не може да умре след обичайното мокро почистване или проветряване. Възможно е да се унищожи само когато почистването се извършва с помощта на специални дезинфектанти, в които има голямо количество хлор.\nЗа да се лекува болестта, е необходимо да се използва активен въглен, стриктно да се спазва определена диета.\nСтрого е забранено използването на млечни продукти, тъй като е вероятно да бъде причина за инфекция с този вид грип. Няма ваксинация срещу норовирус, поради което предписването на курс на лечение зависи единствено от определени симптоми.


Тържествено откриване за новата учебна година се състоя и в ОУ „Св. Паисий Хилендарски“ – с. Долно Осеново.\nТази година първият учебен ден премина по-различно от другите. За първи път в историята, учебната година започва в условия на извънредна епидемична обстановка.\nОфициално тържество бе организирано само за децата от първи клас, като останалите влязоха в класните си стаи по график след тържеството при спазване на всички противоепидемични мерки за сигурност.\nДнес, в двора на училището, с кратка празнична програма бяха посрещнати 12-те първокласници, чиито класен ръководител е г-жа Елена Каменова. 185 са учениците на училището тази година.\nПод арка, направена във формата на любимата оценка на всеки ученик – шестицата, първокласниците на село Долно Осеново прекрачиха училищният праг и влязоха в класната си стая, където класният ръководител разчупи питка за здраве.\nМного здраве и успешна учебна година на учениците, учителите и родителите пожелаха директорът на училището – Лиляна Качулска и специалният гост на тържеството – кметът на селото – Бисер Сегменов.\nОще в тази категория: « Тържествено, с питка за здраве, посрещнаха децата от филиал "Ян Бибиян" Няма да има празник на брежанския кестен през октомври »


No Comment - Защо жените викат по време на секс?\n20 юли 2018 13:10\nЗа всичко си има отговори ;)\nНово изследване съобщава, че 92% от жените викат по време на секс, защото смятат, че така той става още по-добър. Те смятат, че така помагат на партньора си да се представи още по-добре.\nДамите споделили на изследователите от Университета на Лийдс, че когато викат, това стимулира самочувствието на мъжете, пише fakti.bg.\nОсвен това по този начин партньорите им стигат по-лесно до кулминация. 87% от участничките обаче разкриват, че умишлено вдигат повече шум по време на секс – вероятно се чувстват принудени да го правят, за да докажат, че им е приятно, или просто желаят приятелят им да приключи по-бързо.


октомври 2019 – кафенето\nКласова хармония ли? 55 години класова омраза не се изтриват с гума за триене. Толкоз за декомунизацията.\nBy kostastefanov октомври 31, 2019 октомври 31, 2019 11 WordsВашият коментар\nBy kostastefanov октомври 31, 2019 16 WordsВашият коментар\nА това означава няколко неща. Първо, нивото на българския политически живот е много ниско. Напълно разбираемо, щом начело, стабилно и дългосрочно, имаме партия като ГЕРБ – без ясна идеология, без минимална последователност и предвидимост на действията си, без политически разпознаваеми фигури, освен една, както и без проблем да загърбва моралните ценности, чак докато не я хванат на място.\nИ четвърто – всъщност не ни го докарват политиците, докарваме си го ние, гражданите, с нашата потискаща неграмотност за политиката, с късата си историческа памет, с липсата на интерес към нещо повече от прекия личен интерес и с пълната неспособност да разпознаваме, ценим и подкрепяме истинските хора и истинските идеи.\nВсе пак, не бързайте да се радвате прекалено, граждани – и то по много причини.\nПърво, защото, независимо, че е хванат по бели гащи да шпионира, този тъп мужик – за когото вече се знае, че се казва Владимир Русяев – най-нагло отказва да си тръгне от България, независимо, че е официално е изгонен. Дипломатическият етикет изисква да се изпари веднага, ама той нали не е дипломат, а некадърник от ГРУ, не му пука за етикета. А може би и посланик Макаров дори с Макаров не може да го придума да се махне от там, където вече е адски нежелан. Но пък и това си има възможно обяснение – например ако Русяев има по-висш чин в шпионажа от Макаров, няма начин този наистина да го изгони, нищо, че в дипломацията му се води началник.\nПодобно поведение няма как да се охарактеризира с думи прости. Нито дори с думи сложни. За него може да има няколко причини – изберете сами. Едната е, че тъпакът Русяев се страхува за живота си, ако се върне в родината. ГРУ не прощава подобни провали, както обясни още навремето Виктор Суваров. Другата – че Русяев има тук още работа за вършене, която трябва да свърши. Или има да унищожи някакви следи, неща, които е засрал след себе си и които могат да довлекат още по-големи бели на горкото руско посолство.\nЗа мен обаче изникват и други важни въпроси. Например, защо въпросният разкрит и изхвърлен от България като мръсно коте руският шпион, е прикрит точно като първи секретар, а не като втори, както изисква дипломатическата практика. Защо руското посолство в София има не 1, не 2, а цели 9 първи секретари и съответно – колцина от тях са шпиони също. И да не би сред тях да са и онези две лица от ГРУ, за които македонското разузнаване съобщи, че София е само база, иначе мътят водата в Скопие и из Балканите. Трето, какъв е реалният брой на всички служители в руското посолство в София. Според сайта на посолството, там има общо 36 дипломатически служители. А според бившия български външен министър Соломон Паси, там се трудят 68 шпиони. Е, докато не разбира истината, аз патриотично ще вярвам на Паси.\nИ четвърто – как тази внезапно повишена активност, която се наблюдава напоследък сред българските специални служби за разкриване на руски шпиони, независимо българи или руснаци, се съчетава с точно обратната активност от страна на българското правителство, което видимо прави и невъзможното за сближаване с Русия.\nДа не би първото да е игра на октопод – просто димна завеса за прикритие на второто? Или греша?\nАз лично пък съм готов до болка да напсувам и веднага да изключа от списъка си с нормални хора всеки европейски политик, който оттук нататък спомене дори една положителна дума за присъединяването на Сърбия към ЕС.\nBy kostastefanov октомври 31, 2019 26 WordsВашият коментар\nИскаме ли ни удавят в междинни резултати в изборния ден, които да променят вота в последния момент?\nЧовек колкото и добре да живее, идват избори. Клиширани обещания търсят вниманието му, калта, която кандидатите хвърлят един по друг, цапа ежедневието му, а джобовете му се изпълват с предизборни брошури, вестници и листовки, които го карат да възклине: „Язък за хартията!“.\nТрадиционно на избори се повдига и въпросът за Изборния кодекс (ИК) и поредното нещо за „оправяне“ в него. На тази нимфоманка в българското законодателство са се изреждали три български правителства, допълвайки и изменяйки я 19 пъти за последните пет години.\nВсе обаче има някой недоволен от забраната междинни резултати от социологически проучвания да се огласяват под каквато и да е форма до края на изборния ден.\nЧл. 205, ал. 5 от ИК е любим за погазване на много онлайн медии, които избори след избори без страх от глоби информират читателите си къде кой кандидат води. Проблем, с който ЦИК очевидно не може да се справи напълно (вероятно защото е невъзможно) и който поражда изказвания срещу забраната.\nСлед като язовирната стена е пропукана, дайте да я махнем напълно, казват те, без да се замислят за потопа и възможните последствия от него.\nА такива има – вижте Пловдив. Там в деня на изборите две различни социологически агенции даваха на кандидата за кмет от „Съюз за Пловдив“ Дани Каназирева резултат между 17,2% и 20,8%, с което я пращаха на балотаж. Някои медии смело публикуваха тази огромна „изненада“ още преди 20:00 ч., а резултатите дадоха на Каназирева увереност в изборната нощ да се обяви за „морален победител“.\nРеалността се оказа твърде различна. Окончателните резултати в Пловдив показаха, че Каназирева събира 11,32% и не е какъвто и да е победител, ами чисто и просто е трета.\nПри това по-близо до четвъртия като резултат (води с 1120 гласа пред Николай Радев от „БСП за България), отколкото до втория (кандидатът на НФСБ/ВМРО Славчо Атанасов е пред нея с над 5000 бюлетини).\nОще в изборния ден неочакваните „междинни резултати“ доведоха до обвинения за организирано попълване на анкетни карти, с което да се променят данните на социологическите агенции. Ако е имало подобна кампания – лошо, защото това показва колко лесно може да се манипулира екзитпола във втория най-голям град в страната.\nАко е нямало – още по-лошо, защото отклонение от 9 процента между екзитпола и официалните резултати не влиза в рамките на статистическата грешка, а копае дупка в доверието към всички подобни проучвания, не само на една агенция.\nОстава въпросът дали, как и в каква степен измислената преднина на Каназирева във вота е повлияла на гласоподавателите. Дали е привлякла допълнителна подкрепа за нея, дали е отказала гласоподаватели да я подкрепят (на принципа „и без моя глас ще мине“), дали е ощетила истинския втори Славчо Атанасов, или е стимулирала вота за друг кандидат, „само и само да не е тя“.\nА може би това изкривяване е довело до отварянето на някоя партийна касичка/сейф, за да се напазаруват в последния момент гласове и да обърнат (всъщност измисления) резултат?\nТова са обичайните рискове, които социологическите проучвания носят, а в изборния ден тяхното отражение не бива да се пренебрегва – напротив, то може да се окаже дори по-силно.\nИ макар нито едно от тези потенциални последствия да не може да бъде доказано – нито в Пловдив, нито където и да е другаде, фактът е, че те съществуват, а чл. 205, ал. 5 от ИК има за цел да противодейства именно на подобния влияния върху избирателите.\nВсе пак и на екзитпола „джендърът„ му е неясен, но вместо избирателите да се съмняват в него, той по-скоро сам поражда съмнения и може да доведе до неочаквани реакции. Реакции, които да променят крайния резултат.\nТази сила на проучванията да влияят на избирателите нямаше да съществува, ако не бяха медиите, които са готови да направят и челна стойка в опитите си да заобиколят забраната. Виждали сме всичко – от резултати, представени като риалити шоута, до такива, замаскирани като автомобилна надпревара. Мина се и на тактиката „в социална мрежа ли е, не носим отговорност“ – Viber профили, чисто нови Twitter акаунти, YouTube канали…\nВсичко това принуждава ЦИК постоянно да еволюира в борбата с тези явления. Ескалацията е налице, жаждата за кликове е всепоглъщаща, а когато медията има солиден бизнес/политически гръб, глобите могат да бъдат преглътнати.\nВероятно тези политически и бизнес кръгове съзнават силата, която едни правилно подбрани „междинни резултати“ имат над изборния процес, и са склонни да рискуват няколко хиляди лева в политическата игра, в която и без това се въртят милиони.\nНа първия тур на местните избори т.г. са установени най-малко 15 нарушения на чл. 205, ал.5 от ИК. Това е станало след подадени сигнали към ЦИК, която – нека бъдем реалисти – няма ресурса сама да наблюдава цялото интернет пространство за подобни нарушения и разчита на сигнали от „загрижени“ граждани и недоволни представители на политически сили.\nТази битка обаче нито е излишна, нито е обречена. Случаят с резултата на „моралния победител„ в Пловдив потвърждава, че проблем има, бидейки сам по себе си доказателство за друго – че екзитполовете могат да бъдат манипулирани.\nАко на първи тур това се случва само в културната столица, на балотажа може да бъде приложено в още няколко града, попаднали под лупата на социологическите агенции. На следващи избори – парламентарни, местни, президентски – може да е масова тактика за объркване на избирателя и разбъркване на картите в последния момент.\nВината за това първо е в онези, които са склонни да приложат подобна тактика, за да повлияят на екзитполовете, а след това на медиите, които съзнателно публикуват резултати преди края на изборния ден.\nВ този случай аргументът „Те така и така го правят, какъв е смисълът да е забранено в закона“ е форма на пораженческо мислене; на примирение с дефекта. Опитайте се да го приложите за теми като убийства, изнасилвания и кражби и нагласата няма да бъде същата. И докато в тези случаи става дума за посегателство върху личността или собствеността, при потенциалното манипулиране на обществените нагласи в изборния ден говорим за масово посегателство над съзнанията на избирателите.\nТака че дайте да не пипаме този чл. 205, ал. 5. Може да не работи перфектно, но за да продължим метафората с язовира – по-добре леко да пръска, отколкото да те удави.\n3. Разбира се, най-забавна и най-поучителна е битката за кмет (кметица) на клетата ни „мъдра” София. Читавите, свестните и порядъчните софиянци – освен всички останали идиотщини и нелепици – са принудени да слушат басни и за „експертизата” на двете достолепни дами. Иде реч за Галево-кюстендилко-костинбродската „експертиза”, както и за конкурентната „експертиза” на „графиня Игнатиева”. Да го кажа ясно все пак, защото читателят може и да е пропуснал да го научи през годините: и двете „експертки” са представители на двата най-едри, най-противни, най-корумпирани и най-криминални клонинга на най-престъпната политическа организация в новата 141-годишна история на България. Организация, ръководена неизменно от негодници и мародери.\nBy kostastefanov октомври 30, 2019 20 WordsВашият коментар\nBy kostastefanov октомври 30, 2019 18 WordsВашият коментар\nBy kostastefanov октомври 30, 2019 октомври 30, 2019 35 WordsВашият коментар\nBy kostastefanov октомври 30, 2019 7 WordsВашият коментар\nОтдавна предричаната „драма“ на т.нар. градска десница в София е в разгара си. Кипят съмнения и страсти, разменят се упреци и обвинения. А истинската драма е всъщност друга.\nПърво, двете участнички в балотажа не са съвсем наясно (или така им е изгодно) с адресата на своите послания и въжделения. Самото определяне на тези хора като „градска десница“ (понеже в София може би има и „селска десница“) е опростенческо и невярно.\nВсъщност става дума за образовани, модерно и прагматично мислещи, истински европейски избиратели, които по принцип са отвратени и не гласуват за разните популистки, милиционерски, националистически, соцносталгични, проруски и всякакви други балкански имитации на дясно и ляво, доминиращи тукашната политическа сцена. За тях първостепенни ценности са свободата и върховенството на правото, а първостепенен обществен проблем – властващият модел на политико-олигархично-мафиотско завладяване на държавата.\nЗа тези хора ухажващите послания, които чуват, са слаби, а аргументите и обещанията – недостатъчни. Това е валидно и за двете кандидатки за кмет, но е особено важно за онази, която трябва да привлече гласове, за да навакса изоставането си. Още повече, че тя се представя като кандидат на промяната и алтернатива на модела. Рекламиращите я дори оприличаваха София на Шипка, откъдето ще започне освобождаването на цялата страна.\nСамата тя се извини с половин уста за 2013-та, Пеевски и Костинброд, но не направи нищо повече, за да влезе в ролята на „освободителка“. А съдбата ѝ поднесе идеална възможност за това – историята с избора на нов главен прокурор. Възможно най-яркото и отвратително олицетворение на същността, инструментариума и изпълнителите, действащи в модела на завладяната държава. Тя обаче не намери сили и смелост да каже и дума за него. С което, поне според мен, дори да е имала някакви шансове да привлече по-широка подкрепа, окончателно ги пропиля.\nПричините могат да бъдат най-различни. Например: неподходящи кандидати или прекалена взискателност към тях, сякаш може да има някакви идеални хора.\nПричините може да се крият и в затвореността и високомерието на партиите – или пък в романтичната заблуда, че моделът може да се пребори без характерните за тях организация и дисциплина. От някакви независими хора, които хем твърдят, че не искат да са политици и да се обвързват с политиците, хем самите те правят политика.\nBy kostastefanov октомври 30, 2019 22 WordsВашият коментар\nBy kostastefanov октомври 29, 2019 19 WordsВашият коментар


Плевен За Плевен – Ученици участваха в симулативен съдебен процес в Районен съд – Червен бряг\nНачало » Новини » Ученици участваха в симулативен съдебен процес в Районен съд – Червен бряг\nВчера се проведе първият симулативен съдебен процес в Районен съд – Червен бряг с участието на ученици от 6 клас на СУ „Д-р Петър Берон“ – гр. Червен бряг. Съдебният процес бе организиран съвместно от РС – Червен бряг, РУ на МВР – Червен бряг и РП – Червен бряг по проект „Детско полицейско управление“ и образователната програма на ВСС „Съдебна власт – информиран избор и гражданско доверие. Отворени съдилища и прокуратури“.\nГлавната роля в процеса бе възложена на шестокласника Светлин Ефтимов, който изигра безупречно ролята на подсъдим като внесе колорит в предварително определения сюжет. Съдия по делото бе Симона Николова, подпомагана от съдебните заседатели Ивайло Цанов /разузнавач V степен ДПС при РУ на МВР-Червен бряг и съдия Виолета Николова/. Г-ца Николова правораздаваше строго, но справедливо като истински съдия. „Прокурор” Николай Бачийски, подпомаган от Районния прокурор на гр. Червен бряг Ивайло Тодоров, успешно поддържаше внесеното обвинение по чл.354а НК за държане на наркотично вещество- марихуана. В ролята на „адвокат” участие взе Надя Вачева, а „служители на РУ на МВР – Червен бряг” и свидетели по делото бяха Цветина Иванова, Константина Константинова и Денис Цветков.\nКато вещо лице по делото бе изслушана експертизата на „вещото лице” – Цветелина Стоянова, която подробно разясни на своите съученици характеристиките на наркотичното вещество марихуана, ефектите при употребата му и негативното въздействие, което оказва върху психическото, емоционалното и физическото състояние на индивида. В края на процеса бе постановена ефективна присъда от 1 година лишаване от свобода, което наказание да окаже своя поправителен ефект върху „подсъдимия” и превъзпитателен ефект върху присъстващите юноши. След приключване на симулативния процес организаторите на инициативата Виолета Николова и Ивайло Цанов благодариха за старанието и сериозната подготовка на съдебното заседание и наградиха с грамота всеки от участниците.\nУченици от Плевен и Червен бряг…\n#тагове: Районен съд - Червен бряг симулация съдебен процес ученици